Subject: Vastus küsimusele rahvastikuregistrile ligipääsu taotlemise kohta
From: Katrin Jõesalu <[email-masked]>
To: "Kristina Reigo Kambja VV" <[email-masked]>
Cc: "SiM info" <[email-masked]>
Date: Thu, 23 Apr 2026 16:03:11 +0300

Tere

Pöördusite Siseministeeriumi poole küsimusega, kuidas toimub juurdepääsu
taotlemine rahvastikuregistri menetlustarkvarale.

Rahvastikuregistri andmetele juurdepääsu saamiseks tuleb asutuse
esindusõiguslikul isikul või tema poolt volitatud isikul esitada taotlus
rahvastikuregistri andmetele juurdepääsu menetlemise infosüsteemis,
aadressil https://rr-taotlus.smit.ee/. Õige taotlusvorm on Asutus (avalik
ülesanne) ->

Juurdepääsuõigused menetlustarkvaras

Elukohamenetlusteks ning isikukoodi andmiseks vajalikud õigused on BAAS_K1
ja KOV_K2.

Küll aga tuleb enne juurdepääsu saamist ametnikel läbida
rahvastikuregistri seaduse § 50
<https://www.riigiteataja.ee/akt/121112025007#para50>  lõike 2¹ kohane
teadmiste kontroll. Selleks tuleb ametnikul läbida vastav test Moodle
keskkonna kaudu (juhis sisenemiseks allpool). Testi tegemisel ei ole
ajalimiiti ja sooritamise kordade arv ei ole piiratud.
Peale testi positiivset sooritamist peab testi läbinu teavitama sellest
Siseministeeriumi järgmisel aadressil – [email-masked].
Kui Siseministeerium on veendunud, et ametnikul on olemas tööks vajalikud
teadmised ja oskused, siis antakse rahvastikuregistri andmetele
juurdepääs.

Juhised Moodle keskkonda sisenemiseks ja testi tegemiseks
Moodle keskkonda konto loomiseks on vaja teha järgmised sammud:
1. Avage Moodle lehekülg - https://moodle.sisekaitse.ee/  (jälgida, et kui
olete varasemalt mõne kooli kontoga seda lehte kasutanud, siis
aadressireale ei tuleks kooli laiendit).
2. Lehekülje lõpus sisselogimise all on võimalus luua uus konto (loo uus
konto). Konto loomiseks peate määrama kindlaks oma kasutaja nime ja
salasõna.
3. Kui konto on loodud, teatab Moodle, et saatis teile meilile
kinnituskirja koos lingiga. Klikake lingil ja aktiveerige oma konto.
Seejärel suunatakse Teid isikukoodi sisestama, sest teie konto saab olema
seotud teie isikukoodiga.
4. Konto aktiveerimise järel otsige üles kursus „Perekonnaseisuametnike
e-õpperakendus“ (sisestage see otsisõna otsinguaknasse).
5. Nüüd tuleb end registreerida konkreetsesse rühma. Kuna Teie soovite
saada uue ametnikuna õigusi elukoha registreerimiseks ja isikukoodi
moodustamiseks, siis on Teie grupiks Registripidaja ja võti
registreerumiseks on RahvastikuRegister.
6. Sisestage võti ja peaksitegi olema edukalt õppimiseks ning eksami
tegemiseks valmis.
Täpsemad juhised testi tegemise kohta on leiatavad juba Moodlest. Moodle
armastab Firefox veebilehitsejat.

Lisaks on meil olemas selline veebileht nagu Eesti rahvastikuregistri tugi
ametnikule ehk ERTA. See on parooliga kaitstud veebileht, kus on muuhulgas
leitavad kõik elukoha registreerimise ja isikukoodi moodustamisega seotud
juhendmaterjalid. ERTAle ligipääsu saamiseks saatke palun e-kiri
aadressile [email-masked]. Kirja alusel saadetakse ametnikule
veebilehe kutse.

Kui tekkis küsimusi teadmiste kontrolli teemal, siis tuleks need esitada
aadressil [email-masked].

Rahvastikuregistri andmetele juurdepääsu kohta tekkivate küsimustega võib
otse minu poole pöörduda.

Lugupidamisega

Katrin Jõesalu
nõunik
Siseministeerium

 <mailto:[email-masked]>
[email-masked]

+372 5343 4326
 <https://www.siseministeerium.ee/>
<http://www.facebook.com/siseministeerium>
<https://open.spotify.com/show/1LO39xEFNzMh1Hd5ExumMi?si=9c67417b19184c53>